KSL พุ่งเกือบ 3% หลังกำไร Q4/59 สูงสุดรอบ 17 ไตรมาส
KSL พุ่งเกือบ 3% หลังกำไร Q4/59 สูงสุดรอบ 17 ไตรมาส ล่าสุด ณ เวลา 10.58 น. ราคาอยู่ที่ 5.65 บาท บวก 0.15 บาท หรือ 2.73% สูงสุดที่ 5.80 บาท ต่ำสุดที่ 5.60 บาท มูลค่าซื้อขายที่ 124.30 ล้านบาท
29 ธ.ค. 2559

ผู้สื่อข่าวรายงานว่า ราคาหุ้นบริษัท น้ำตาลขอนแก่น จำกัด (มหาชน) หรือ KSLณ เวลา 10.58 น. ราคาอยู่ที่ 5.65 บาท บวก 0.15 บาท หรือ 2.73% สูงสุดที่ 5.80 บาท ต่ำสุดที่ 5.60 บาท มูลค่าซื้อขายที่ 124.30 ล้านบาท ขณะที่ดัชนีตลาดหุ้นไทยโดยรวมบวก 0.10%
 
บล.ฟินันเซีย ไซรัส ระบุในบทวิเคราะห์ แนะนำ “ซื้อเมื่ออ่อนตัว” หุ้น KSL กำไรสุทธิไตรมาส 4/59 (ส.ค.-ต.ค.) 811 ล้านบาท สูงสุดในรอบ 17 ไตรมาส แต่มาจากกำไรพิเศษจำนวนมาก หากดูเฉพาะผลการดำเนินงานปกติ มีผลขาดทุน 20 ล้านบาท (แย่กว่าคาด) จากธุรกิจน้ำตาลและไฟฟ้าที่ลดลงตามฤดูกาล ทำให้กำไรปกติทั้งปี 2559 (สิ้นสุด ต.ค.) ลดลง 45% จากปีก่อน
ทั้งนี้มองว่า KSL ผ่านจุดต่ำสุดไปแล้ว ผลประกอบการจะ turnaround ในปีหน้า คาดกำไรเพิ่มขึ้น 126% จากปีก่อน จากราคาน้ำตาลที่ปรับสูงขึ้น ธุรกิจไฟฟ้าและเอธานอลที่ฟื้นตัว นอกจากนี้ KSL อยู่ระหว่างนำบริษัทย่อย ขอนแก่นแอลกอฮอล์ เข้าจดทะเบียนในตลาดฯ ในช่วงครึ่งปีหลังของปี 60 โดยยังคงราคาพื้นฐาน 4.80 บาท
         
 